Belgrado
An Belgrado o kundi man Belgrade (ha Serbyano: Beograd / Бeorpaд ; ha literal nga Winaray: Busag nga Syudad) amo an kapital ngan gidakoi nga syudad ha nasod han Serbia. Ini namumutang ha pagtapo han mga Salog Sava ngan Danube, kun diin an Kapatagan Pannonica nagtatapo han Balkanica.[1] An lugar nga urbano han Syudad han Belgrado may-ada populasyon hin 1.23 milyon ka tawo, samtang haros 1.7 milyon ka mga tawo in nangungukoy ha sakob han katubtuban hinin nga administratibo.[2]
Usa ha may hinongdanon nga mga kultura prehistorya han Europa, an kultura Vinča, in inmuswag ha sakob han lugar Belgrado han ika-6 milenyo UC. Ha antiquidad, an mga Thraco-Dacian inmukoy hinin nga rehiyon kahuman han 279 UC nga pagsulong han mga Celta hinin nga syudad, ngan ginngaranan hini nga Singidūn.[3] Ginsakop liwat hini han mga Romano han panahon han pamumuno ni Augustus, ngan gintagan hin mga katungod pan-syudad ha butnga han ika-2 siglo. Gin-puy-an han mga eslavo han dekada 520, ngan nagsurusaliwan an namuno pipira ka beses ha kamot han mga Imperyo Byzantino, Imperyo Francos, Imperyo Bulgariano ngan Ginhadian han Hungarya san-o ini magin ulohan han Hadi han Serbia na hi Stephen Dragutin (1282–1316). Han tuig 1521, ginsakop an Belgrado han Imperyo Ottomano ngan nagin lingkuran han Sanjak han Smederevo.[4] Nagburubalyo liwat an pamumuno ha kamot han mga Ottomano ngan Habsburg, ngan nahitabo an pagkaruba han kadak-an han syudad ha panahon han gera Austro-Ottomano. An Belgrado gin-ngaranan na liwat nga kapital han Serbia ha tuig 1841. An Norte nga dapit han Belgrado nagpabilin nga pwesto han gisasalatani nga Habsburg tubtob han tuig 1918, kun diin an syudad in nabug-os pagkausa otro. Tungod nga istratehiko an kinamumutangan hini, an syudad gin-aragwayan hin labaw ha 115 ka mga gera ngan naruba 44 ka beses.[5] An Belgrado nagin ulohan han Yugoslavia tikang han kahimo hini ha tuig 1918.
An Belgrado may pinaurog nga kahimtang administratibo ha sakob han Serbia[6] ngan ini in usa ha lima nga rehiyon pan-estadistika han Serbia. An teritoryo han metropolitano in ginbahin ngadto ha 17 munisipyo, tagsa-tagsa may-ada kalugaringon nga lokal nga konseho.[7] An syudad han Belgrado nasakop hin 3.6% han kanan Serbia teritoryo, ngan may-ada 24% han kanan hinin nasod nga katawhan nangungukoy ha sulod han katubtuban pan-administratibo hini. Ini in ginklasipa nga usa ka Beta-Global City.[8]
Mga kasarigan[igliwat | Igliwat an wikitext]
- ↑ "Why invest in Belgrade?". City of Belgrade. Ginkuhà 11 October 2010.
- ↑ "Municipalities and regions of the Republic of Serbia, 2017" (PDF). Pod2.stat.gov.rs. Ginkuhà 11 April 2018.
- ↑ "Discover Belgrade". City of Belgrade. Ginhipos tikang han orihinal han 18 May 2009. Ginkuhà 5 May 2009. Cite uses deprecated parameter
|deadurl=(help)
- ↑ "The History of Belgrade". BelgradeNet Travel Guide. Ginhipos tikang han orihinal han 24 January 2015. Ginkuhà 5 May 2009.
- ↑ Nurden, Robert (22 Marso 2009). "Belgrade has risen from the ashes to become the Balkans' party city". London: Independent. Ginhipos tikang han orihinal han 26 March 2009. Ginkuhà 5 May 2009. Cite uses deprecated parameter
|deadurl=(help)
- ↑ "Assembly of the City of Belgrade". City of Belgrade. Ginkuhà 10 July 2007.
- ↑ "Urban Municipalities". Official website. Ginkuhà 10 July 2007.
- ↑ "The World According to GAWC 2012". GAWC. Ginkuhà 10 January 2015.
glg_Latn war_Latn war_Latn war_Latn war_Latn eng_Latn eng_Latn war_Latn eng_Latn war_Latn eng_Latn eng_Latn eng_Latn eng_Latn eng_Latn